《观澄路炮台诗三首，用吴邑尊韵 其一》
清代·祝书根

人文结合轻千里，多少耆英乃来此。相看君黄如案几，上有江来下江水。

江北青山瞭可指，呜呼江防奚自始。外侮不戢内讧起，阋墙燃萁靡有底，而今炮闩亦仅矣。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。